b'\n_START_ARTICLE_\nKnut M. Hansson\n_START_SECTION_\nTidlig liv\n_START_PARAGRAPH_\nHansson ble f\xc3\xb8dt i Egypt, der faren Michael Hansson var dommer. Da faren tok over som president for Det internasjonale Nansenkontoret, flyttet familien videre til Gen\xc3\xa8ve. F\xc3\xb8rst da faren ble sorenskriver i Nedenes i 1931, kom Knut M. Hansson til Norge.\n_START_SECTION_\nKarriere\n_START_PARAGRAPH_\nEtter studier i Norge og utlandet begynte Hansson i 1940 som elev ved Det Nye Teater. Under andre verdenskrig tok han del i motstandskampen, og deltok blant annet i Gudbrandsdalen under med den tyske invasjonen. Han sa opp jobben ved teatret i 1941, og i september samme \xc3\xa5r ble han arrestert i Trondheim. Han ble d\xc3\xb8mt til d\xc3\xb8den, og satt internert p\xc3\xa5 M\xc3\xb8llergata 19 og Grini f\xc3\xb8r han ble sendt til Sachsenhausen._NEWLINE_H\xc3\xb8sten 1945 var han tilbake p\xc3\xa5 scenen, denne gang ved det ny\xc3\xa5pnede Studioteatret._NEWLINE_Hans avskjedsforestilling fant sted ved Oslo Nye Teater i 1990.\n_START_SECTION_\nSamfunnsengasjement\n_START_PARAGRAPH_\nHansson var sv\xc3\xa6rt samfunnsengasjert og opptatt av en rekke ulike saker. I en lang rekke kommentarer, innlegg, artikler og kronikker engasjerte han seg for blant annet Israels sak og vietnamesiske b\xc3\xa5tflyktningers skjebne. Knut M. Hansson utgav sine erindringer fra krigen i Kur\xc3\xa9r og fange (1992). I Ilden og lyset (1988) skrev han ned den norske j\xc3\xb8den Herman Kahans memoarer.\n_START_SECTION_\nFamilie\n_START_PARAGRAPH_\nKnut M. Hansson var s\xc3\xb8nn av Michael Hansson (1875\xe2\x80\x931944) og Emilie \xc2\xabMinnie\xc2\xbb Christensen (1883\xe2\x80\x931981), og bror til diplomaten Arthur M\xc3\xb8rch Hansson (1910\xe2\x80\x931969) og skipsrederen Michael Sigfried M\xc3\xb8rch Hansson (1912\xe2\x80\x931988). Begge var motstandsfolk under den andre verdenskrig. I sitt andre ekteskap ble Knut far til milj\xc3\xb8verner og stortingspolitiker Rasmus Johan Michael Hansson (f\xc3\xb8dt 1954).'